भारत के कुल छात्रों में से लगभग 83% के लिए निजी कोचिंग समय की जरूरत बन गया है। इसका दूसरा पहलू ये है कि इससे छोटे-मोटे ट्यूशन सेंटर्स और निजी संस्थानों के हाथ मानो खजाने की चाबी लग गई है। मेट्रो शहरों में 87 प्रतिशत प्राथमिक स्कूली छात्र और 95 प्रतिशत उच्च माध्यमिक विद्यालय के छात्र निजी ट्यूशन्स के लिए जाते हैं। एसोचैम (ASSOCHAM) की रिपोर्ट के अनुसार, निजी कोचिंग अब ज्यादा पसंद किया जाने वाला तरीका बन गया है। एक तरह से उसने अब मुख्य धारा शिक्षा के क्षेत्र में भी घुसपैठ कर ली है। इसीलिए ये कहना गलत नहीं होगा कि प्राथमिक स्कूलों के ज्यादातर छात्र अब निजी ट्यूशन्स पर निर्भर रहते हैं। उनकी संख्या में 100 प्रतिशत के हिसाब से इजाफा हुआ है। कॉलेज के जो छात्र पढ़ाई में बेहतरीन प्रदर्शन देना चाहते हैं, वे भी इस मॉडल को तरजीह देते हैं। अचरज की बात नहीं है कि भारत के इस परामर्शदाता उद्योग ने पिछ्ले पांच से छः वर्षों में लगभग 35% की बढ़ोतरी दिखाई है।